NEUVOSTON ASETUS (ETY) N:o 3911/87,

annettu 22 päivänä joulukuuta 1978,

tiettyjen perustamissopimuksen liitteessä II lueteltujen tuotteiden yhteisestä markkinajärjestelystä annetun asetuksen (ETY) N:o 827/68 muuttamisesta

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon (),

ottaa huomioon talous- ja sosiaalikomitean lausunnon (),

sekä katsoo, että

yhteisö on osapuolena harmonoitua tavarankuvausta ja koodausjärjestelmää koskevassa kansainvälisessä yleissopimuksessa, jäljempänä "harmonoidussa järjestelmässä", joka korvaa 15 päivänä joulukuuta 1950 tehdyn tavaroiden luokittelussa tullitariffeihin käytettävää nimikkeistöä koskevan yleissopimuksen,

asetuksella (ETY) N:o 2658/87 () luotiin 1 päivästä tammikuuta 1988 harmonoidun järjestelmän perusteella tavaroiden yhdistetty nimikkeistö, joka täyttää samalla kertaa yhteisen tullitariffin ja yhteisön ulkomaankaupan tilastojen vaatimukset,

tämän vuoksi olisi laadittava tavarankuvaukset ja tariffinumerot, jotka luetellaan asetuksessa (ETY) N:o 827/68 (), sellaisena kuin se on viimeksi muutettuna asetuksella (ETY) N:o 2966/80 (), harmonoituun järjestelmään perustuvan yhdistetyn nimikkeistön perusteella,

vedessä elävät selkärangattomat, muut kuin äyriäiset ja nilviäiset, ja niistä tehdyt valmisteet on nyt luokiteltu yhteisen tullitariffin alanimikkeisiin 01.06 C, 02.04 C II, 02.06 C III ja 16.02 B; tämän vuoksi ne sisältyvät asetukseen (ETY) N:o 827/68; harmonoidussa järjestelmässä ne on luokiteltu nimikkeisiin 0307 ja 1605; on suotavaa, että vedessä elävät selkärangattomat ja niistä tehdyt valmisteet sisältyisivät kalatalousalan yhteisestä markkinajärjestelystä 29 päivänä joulukuuta 1981 annettuun asetukseen (ETY) N:o 3796/81 (), sellaisena kuin se on viimeksi muutettuna asetuksella (ETY) N:o 3759/87 (); tämän vuoksi ne eivät voi enää sisältyä asetukseen (ETY) N:o 827/68,

tietyt lihasta ja muista eläimenosista valmistetut syötävät jauhot ja jauheet on luokiteltu voimassa olevan yhteisen tullitariffin nimikkeen 02.06 alanimikkeisiin, jotka sisältyvät asetukseen (ETY) N:o 827/68; yhdistetyssä nimikkeistössä on luotu yksinkertaisuuden vuoksi vain yksi alanimike, joka kattaa kaikki lihasta ja muista eläimenosista valmistetut syötävät jauhot ja jauheet; on suotavaa, että edellä olevat jauhot ja jauheet sisältyisivät nautaeläinten kaupan yhteisestä markkinajärjestelystä 27 päivänä kesäkuuta 1968 annettuun neuvoston asetukseen (ETY) N:o 805/68 (), sellaisena kuin se on viimeksi muutettuna asetuksella 3905/87 (); tämän vuoksi ne eivät voi enää sisältyä asetukseen (ETY) N:o 827/68,

tietyt pähkinäsekoitukset on luokiteltu niiden tärkeimpien ominaisuuksien mukaisesti nyt voimassa olevan yhteisen tullitariffin 8 kappaleen alanimikkeisiin, jotka sisältyvät asetukseen (ETY) N:o 827/68; yhdistetyssä nimikkeistössä on luotu yksinkertaisuuden vuoksi vain yksi alanimike kattamaan kaikki pähkinäsekoitukset; on suotavaa, että edellä olevat sekoitukset sisältyisivät hedelmien ja vihannesten yhteisestä markkinajärjestelystä 18 päivänä toukokuuta 1972 annettuun neuvoston asetukseen (ETY) N:o 1035/72 (), sellaisena kuin se on viimeksi muutettuna asetuksella (ETY) N:o 3910/87 (); tämän vuoksi ne eivät voi enää sisältyä asetukseen (ETY) N:o 827/68,

tietyt kuivattujen hedelmien tai kuivattujen hedelmien ja pähkinöiden sekoitukset on luokiteltu niiden tärkeimpien ominaisuuksien mukaisesti nyt voimassa olevan yhteisen tullitariffin 8 kappaleen alanimikkeisiin, jotka sisältyvät asetukseen (ETY) N:o 827/68; yhdistetyssä nimikkeistössä on luotu yksinkertaisuuden vuoksi yksi alanimike kattamaan kaikki kuivattujen hedelmien ja kuivattujen hedelmien ja pähkinöiden sekoitukset; on suotavaa, että edellä olevat sekoitukset sisältyisivät hedelmä- ja vihannesjalosteiden yhteisestä markkinajärjestelystä 24 päivänä helmikuuta 1986 annettuun neuvoston asetukseen (ETY) N:o 426/86 (), sellaisena kuin se on viimeksi muutettuna asetuksella (ETY) N:o 3909/87 (); tämän vuoksi ne eivät voi enää sisältyä asetukseen (ETY) N:o 827/68, ja

tietyt homogenoidut lihasta, muista eläimenosista tai verestä tehdyt valmisteet, eläimenverestä tehdyt valmisteet ja täytetyt makaronivalmisteet, joissa on yli 20 painoprosenttia makkaraa ja sen kaltaisia tuotteita, lihaa ja muita eläimenosia, mukaan lukien rasvat, on luokiteltu nyt voimassa olevan yhteisen tullitariffin nimikkeen 16.02 alanimikkeisiin, jotka sisältyvät asetukseen (ETY) N:o 827/68; yhdistetyssä nimikkeistössä on luotu yksinkertaisuuden vuoksi erityiset alanimikkeet kullekin edellä olevalle valmisteelle; on suotavaa, että edellä olevat valmisteet sisältyisivät porsaanlihan kaupan yhteisestä markkinajärjestelystä 29 päivänä lokakuuta 1975 annettuun asetukseen (ETY) N:o 2759/75 (), sellaisena kuin se on viimeksi muutettuna asetuksella (ETY) N:o 3906/87 (); tämän vuoksi ne eivät voi enää sisältyä asetukseen (ETY) N:o 827/68,

ON ANTANUT TÄMÄN ASETUKSEN:

1 artikla

Korvataan asetuksen (ETY) N:o 827/68 liite tämän asetuksen liitteellä.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä tammikuuta 1988.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 22 päivänä joulukuuta 1987.

Neuvoston puolesta

Puheenjohtaja

N. WILHJELM

() Lausunto annettu 18 päivänä joulukuuta 1987.

() Lausunto annettu 16 päivänä joulukuuta 1987.

() EYVL N:o L 256, 7.9.1987, s. 1

() EYVL N:o L 151, 30.6.1968, s. 16

() EYVL N:o L 307, 18.11.1980, s. 5

() EYVL N:o L 379, 31.12.1981, s. 1

() EYVL N:o L 359, 21.12.1987, s. 1

() EYVL N:o L 148, 28.6.1968, s. 1

() EYVL N:o L 370/36, 30.12.87, s. 7

() EYVL N:o L 118, 20.5.1972, s. 1

() EYVL N:o L 370/36, 30.12.87, s. 33

() EYVL N:o L 49, 27.2.1986, s. 1

() EYVL N:o L 370/36, 30.12.87, s. 20

() EYVL N:o L 282, 1.11.1975, s. 1

() EYVL N:o L 370/36, 30.12.87, s. 11

LIITE

">TAULUKON PAIKKA>